A. Ja'é limapakgsin lilakgapasa xawá makanajlí ixlakgchanatkán ixpulatamankán matakuxtunanín xalikstu lakgchanat chu, nachunalitúm tapakgsit xalikstu:
I. Natalatamá latá xlakán tamatlaní xawá tatamakxtumit tachixkuwit, maqa'anat, xatipalhuwa tapuwán chu xalatamat.|II. Natamaklakaskín piwá ixlimapakgsinkán latá tlan talipakgán chu talakkaxtlawá ixtakglhuwitkán, latá wan xaliwakg ixkilhtsukut tapakgsin xla ja'éLimapakgsin, latá talakgachixkuwí xalitamakgtayat tachixkuwit, xatalulokgnín xatachixkuwit xawá, na liwaj snun tlan, itxtapalh chu xlakgchanat xlakán lakchaján. Tapakgsin namalakatsukí la tlan xawá la lilakkaxtlawatilhat limakanajlit xlakán makgatanksananín usu pumakgatanksananín na piwá.|III. Talhkayawá latá wan tapakgsin, xalilakkaxtlawatilhat xawá ixlatamatkán xalakgmakgán, ixmapakgsinaninkán, tamakanajlí la tapakgtanú xalakchaján latá lakxtúm la lakchixkuwín nemá lakgachixkuwí talakkaxlan lipulatamatni xawá xalakpulhkat xla pulatamatni.|IV. Makgtakgalhkán xawá malhuwikán ixtachiwinkán, ixtakatsinkán xawá latá nemá lilakkaxtlawakanít ixlatamatkán chu ixlilakapulhni.|V. Makgtakgalhkán xawá matlanikán ixlatamat chu makgtakgalhkán xakchán ixtiyatkán latá lhkawalikanít ja'é nak Limapakgsin.|VI. Matlaní, talakgachixkuwit la talismaninít takgalhí ixtiyatkán la malakatsukinít ja'é nak limapakgsin chu tapakgsin nemá piwá lilakkaxtlawanít, nachuná la tatlajanít ixlakgchanatkán a tunu ti usu ti xalakpulataman, xla puchalhkatni xawá putamakgtayan xatamakglhtasit tiyat aná nitalamana chu tapulamana ixpulatamankán, la amá nitamakgtanú nemá xatamakgtakgalhnitá wi latá wan ja'é Iimapakgsin. XIakata chuná ja'é tlan naláj pulataman tlan makxtúm nataláj latá wan tapakgsin.